b'\n_START_ARTICLE_\nPala\xc4\x8di Augustusburg in Falkenlust, Br\xc3\xbchl\n_START_SECTION_\nZgodovina pala\xc4\x8d\n_START_PARAGRAPH_\nV 12. stoletju so imeli nad\xc5\xa1kofje iz K\xc3\xb6lna tukaj posest s parkom. Leta 1284 si je v nad\xc5\xa1kof Siegfried zgradil grad mota kot branik proti mestu K\xc3\xb6ln, ki je bil kon\xc4\x8dan 1298. Pod nad\xc5\xa1kofom Walramom so grad okrepili. Pre\xc5\xbeivel je do leta 1689, ko so ga razstrelili Francozi v devetletni vojni\n_START_SECTION_\nAugustusburg\n_START_PARAGRAPH_\nK\xc3\xb6lnski nad\xc5\xa1kof Clemens Avgust I. Bavarski (1700-1761) iz dinastije Wittelsbach je zgradil na mestu ru\xc5\xa1evin pala\xc4\x8do (grad) Augustusburg. Leta 1725, kmalu potem ko je na polo\xc5\xbeaju k\xc3\xb6lnskega nad\xc5\xa1kofa nasledil svojega strica Josepha Clemensa von Bayern (1723), je za\xc4\x8del delo na pala\xc4\x8di po na\xc4\x8drtih vestfalskega arhitekta Johanna Conrada Schlauna; na\xc4\x8drti so upo\xc5\xa1tevali temelje prej\xc5\xa1nje zgradbe, sicer pa je \xc5\xa1lo za nov grad. Zato pomik osi bo\xc4\x8dnih kril ni popolnoma simetri\xc4\x8den, saj se \xc5\xa1irina prizidkov ne ujema s starej\xc5\xa1o zgradbo. To je nenavadno, saj je simetrija med najpomembnej\xc5\xa1imi na\xc4\x8dini izra\xc5\xbeanja v \xc4\x8dasu baroka. Pala\xc4\x8da Augustusburg tvori tri krilno strukturo z dvokapno streho, ki obdaja \xc4\x8dastno dvori\xc5\xa1\xc4\x8de. Fasade kril so med najbolj pomembnimi deli nem\xc5\xa1kega baroka._NEWLINE_Od 1728 dalje so potekale rekonstrukcije nove zgradbe, ki jih je oblikoval m\xc3\xbcnchen\xc5\xa1ki dvorni arhitekt Fran\xc3\xa7ois de Cuvilli\xc3\xa9s, in sicer na fasadah in dr\xc5\xbeavni\xc5\xa1kih sobah v slogu r\xc3\xa9gence in zgodnji rokoko. V tem \xc4\x8dasu je nastala tudi galerija na zahodni strani krila. Balthasar Neumann je med letoma 1740 do 1746 zgradil stopni\xc5\xa1\xc4\x8de, ki velja za eno najve\xc4\x8djih stvaritev nem\xc5\xa1kega baroka. Johann Heinrich Roth je opravil kon\xc4\x8dno notranje delo. Salon v prvem nadstropju je okra\xc5\xa1en z rumenim in zelenim \xc5\xa1tuk marmorjem, lo\xc4\x8denim s pilastri. Stropna freska je delo Carla Carloneja. Celotna zasnova prostora ka\xc5\xbee slavo dru\xc5\xbeine Wittelsbach. Carlo Carlone je izdelal tudi stropno sliko na stopni\xc5\xa1\xc4\x8du, kjer poveli\xc4\x8duje knezo\xc5\xa1kofa Clemensa Avgusta z zlatimi prsmi. \xc5\xa0tukature so izdelali Giuseppe Artario, Carlo Pietro Morsegno in Joseph Anton Brillie. Po\xc5\xa1kodovano v drugi svetovni vojni, je bilo stopni\xc5\xa1\xc4\x8de obnovljena s pomo\xc4\x8djo poljskih restavratorjev._NEWLINE_V pritli\xc4\x8dju ju\xc5\xbenega trakta so poletni prostori nekdanjega knezo\xc5\xa1kofa, in se odpirajo na vrt. Leta 1493 je bila posve\xc4\x8dena grajska cerkev Marije angelov, ki je prej pripadala fran\xc4\x8di\xc5\xa1kanskemu samostanu. V njej je impresiven oltar Balthasarja Neumanna. Leta 1735 je bila spremenjena v dvorno cerkev, dograjen je bil tudi oratorij in oran\xc5\xbeerija._NEWLINE_Pala\xc4\x8da Augustusburg je bila zasnovana kot \xc4\x8disti lovski in poletni dvorec in jo je knezo\xc5\xa1kof uporabljal le \xc5\xa1tiri do \xc5\xa1est tednov v letu. Glavni dom je bil grad in pala\xc4\x8da Poppelsdorf v Bonnu._NEWLINE_Proti koncu druge svetovne vojne je bil grad hudo po\xc5\xa1kodovan. \xc5\xbde leta 1946 se je za\xc4\x8delo s popravili. Tudi Falkenlust je bil potreben obse\xc5\xbene obnove po vojni. Od leta 1949 do leta 1996 je nem\xc5\xa1ki predsednik v pala\xc4\x8do Augustusburg sprejemal dr\xc5\xbeavne goste. _NEWLINE_Pala\xc4\x8da Augustusburg, cerkev in park so tudi prizori\xc5\xa1\xc4\x8da za koncerte.\n_START_SECTION_\nFalkenlust\n_START_PARAGRAPH_\nLovski dvorec Falkenlust so zgradili med 1729 in 1740, po na\xc4\x8drtih de Cuvilli\xc3\xa9sa in po vzoru na Amalienburg za izredno priljubljeno sokolarstvo. Dvorec je podprt z dveh strani z gospodarskima poslopjema, vse obdaja ograja iz kovanega \xc5\xbeeleza in sistem omejuje od odprtega pode\xc5\xbeelja. Do pala\xc4\x8de Augustusburg vodi aleja. Tloris lovskega dvorca je podoben Amalienburgu. Na strehi glavne stavbe je opazovalna plo\xc5\xa1\xc4\x8dad in od tam so spu\xc5\xa1\xc4\x8dali sokole. V dveh eta\xc5\xbeah se nahaja v osrednji osi hodnik, ki vodi k salonu. zadaj so spalnica, kabinet in garderoba za knezo\xc5\xa1kofa in gosta._NEWLINE_V ju\xc5\xbenem delu dvorca je stopni\xc5\xa1\xc4\x8de, ki je bilo okra\xc5\xa1eno z nizozemskimi plo\xc5\xa1\xc4\x8dicami. Stropna slika je delo Laurenza de La Roque in ka\xc5\xbee prizore sokolarstva. Lovski dvorec Falkenlust je de Cuvilli\xc3\xa9s izdelal kot maison de plaisance in za razliko od pala\xc4\x8de Augustusburg so sobe bolj zasebne, udobne in intimne. Tako najdemo v kabinetih drage kitajske lakirane plo\xc5\xa1\xc4\x8de in zaslone. V jedilnici je nad kaminom portret v naravni velikosti knezo\xc5\xa1kofa Karla Albrechta Bavarskega, brata Clemensa Avgusta, kasnej\xc5\xa1ega cesarja Karla VII._NEWLINE_1730 je bila izdelana bogata \xc5\xa1kolj\xc4\x8dna dekoracija kapelice v parku lovskega dvorca. Majhen osmerokotnik je zgradil Peter Laporterie in ga uredil v slogu jame._NEWLINE_1760 je Giacomo Casanova Falkenlust gradu priredil gala ve\xc4\x8derjo za k\xc3\xb6lnskega \xc5\xbeupana Putza in druge dame k\xc3\xb6lnske dru\xc5\xbebe. _NEWLINE_Grad pripadal od leta 1832 do leta 1960 dru\xc5\xbeini Giesler, podjetnikov iz Br\xc3\xbchla. Potem je pre\xc5\xa1el v last de\xc5\xbeele Severno Porenje-Vestfalija.\n_START_SECTION_\nBaro\xc4\x8dni park\n_START_PARAGRAPH_\nPala\xc4\x8da ima zna\xc4\x8dilen park z bosketi. Motivi za parterje je oblikoval Dothumbque Girard, u\xc4\x8denec  Andr\xc3\xa9 le Notreja. Ju\xc5\xbeno od pala\xc4\x8de je dvodelen \xc4\x8dipkast parter,  okra\xc5\xa1en z dvema velikima bazenoma s fontano. \xc5\xa0e en bazen le\xc5\xbei v parterju. Linija pogleda vodi od pala\xc4\x8de v gozdni prostor._NEWLINE_Baro\xc4\x8dni vrt je bil preoblikovan v 19. stoletju, delo Petra Josepha, angle\xc5\xa1kega krajinskega arhitekta. Poskusi rekonstrukcije so bili te\xc5\xbeki zaradi slabih izvirov. Kljub temu pa je bil glavni parter pred ju\xc5\xbeno fasado pala\xc4\x8de v letih 1933-1935 rekonstruiran pod vodstvom Georga Potente v skladu z na\xc4\x8drtom iz 1728. Nadaljnja obnova in nekaj novih rastlin so uredili po drugi svetovni vojni, zlasti od leta 1983 dalje. Celoten park vsebuje v glavnem parterju ve\xc4\x8d zaprtih prostorov. Tako najdemo pod oran\xc5\xbeerijo tako imenovane "skriti vrtovi" (Jardin Secret). V gozdnem prostoru grajskega parka je bila leta 1747 postavljena "kitajska hi\xc5\xa1a", eksoti\xc4\x8den 60 metrov \xc5\xa1irok paviljon. Leta 1822 so jo morali odstraniti, ker je bila v razpadajo\xc4\x8dem stanju. Deli sistema kanalov, ki obkro\xc5\xbeajo paviljon so se ohranili vse do danes._NEWLINE_Glavna vizualna os baro\xc4\x8dnega vrta je natan\xc4\x8dno usklajena s pribli\xc5\xbeno 14 km ju\xc5\xbeno znanim Eisernen Mann v Kottenforst pri Heimerzheimu. Ta ureditev je bila povezana s pribli\xc5\xbeno v istem \xc4\x8dasu zgrajenim sistemom poti v okolici gradu Herzogsfreude v R\xc3\xb6ttgenu za namene lovskih pogonov._NEWLINE_Grajski park Augustusburg in Falkenlust velja za enega najbolj avtenti\xc4\x8dnih primerov baro\xc4\x8dne francoske vrtne umetnosti 18. stoletja v Evropi in kot spomenik krajinske umetnosti mednarodnega statusa.\n_START_SECTION_\nZavarovano obmo\xc4\x8dje\n_START_PARAGRAPH_\nDanes je naravni zunanji del grajskega parka Augustusburg pribli\xc5\xbeno 50 ha s 300 let starimi drevesi in bujnim rastlinstvom in \xc5\xbeivalstvom za\xc5\xa1\xc4\x8diten._NEWLINE_V sprednjem delu grajskega parka je pribli\xc5\xbeno 110 metrov dolga platana, ki je bila posajena pred letom 1870.'